ফেনী সেন্ট্রাল হাই স্কুল থেকে এসএসসি পাস করে ইপেন। পরে নানা পারিবারিক কারণে আর পড়াশোনা বেশি এগোয়নি। ১৯৯৮ সালে চতুর্থ শ্রেণির ছাত্র থাকাকালে ফেনী শিশু একাডেমিতে প্রয়াত প্রশিক্ষক নুরজাহান ম্যাডামের কাছে নাচের হাতেখড়ি। পরবর্তীতে চলে আসেন ফেনীর মাস্টারপাড়ার প্রাচীন সংগঠন পূবালী সাংস্কৃতিক কেন্দ্রে। এখানে বৈশাখী মজুমদারের কাছে দীর্ঘ সময় ধরে প্রশিক্ষণ নেন। এখন পূবালীতেই খণ্ডকালীন প্রশিক্ষক হিসেবে দায়িত্ব পালন করছেন। এখানে শিশুদের শেখানোর দায়িত্ব তাঁর। পাশাপাশি চট্টগ্রামের মিরসরাই উপজেলার বারৈয়ারহাট পৌরসভা এলাকার মহাজন আর্ট স্কুলের নৃত্য প্রশিক্ষকের দায়িত্ব পালন করছেন ইপেন। সপ্তাহে দুদিন ওখানে ক্লাস নিতে হয়।